બીએમએના સૂત્રોના જણાવ્યા અનુસાર જ્યુરીમાં વડોદરાના રાજવી સમરજીતસિંહ ગાયકવાડ, સનફાર્માના એમ.ડી. દિલિપ સંઘવી, એચડીએફસીના ચેરમેન દીપક પારેખ, આઇપીસીએલના પૂર્વ ચેરમેન હસમુખભાઇ શાહ, ઓએનજીસીના ચેરમેન શશીશંકર, એઆઇએમએના પ્રમુખ હર્ષવર્ધન નિયોટીયા વગેરેનો સમાવેશ થાય છે. સુપરસ્ટાર અમિતાભ બચ્ચને વિવિધ સામાજીક કારણોને માટે વૈશ્વિક યોગદાન આપ્યુ છે, વિશ્વભરના કરોડો કલાકારોને પ્રેરણા આપતા અને શ્રેષ્ઠતાના ઉચ્ચતમ ધોરણોની સ્થાપના કરી છે. અલબત્ત અમિતાભ બચ્ચન પોતે જ એક સંસ્થા છે તેવી જ્યુરીએ પણ માન્યુ છે.